armvectores/hy_wikipedia_2023 huggingface dataset:
Հայկ Սեմերջյան

Հայկ Հակոբի Սեմերջյան (1910, Թիֆլիս), հայ խորհրդային ինժեներ-մեխանիկ, տեխնիկական գիտությունների դոկտոր (1966)։


== Կենսագրություն ==
Ավարտել է Բաումանի անվան մեխանիկա-մեքենաշինական ինստիտուտը (1937)։ 1937 թվականից աշխատում է ՍՍՀՄ ԳԱ բարձր ճնշումների ֆիզիկայի ինստիտուտում, 1968 թվականից՝ բաժնի վարիչ։ Աշխատությունները վերաբերում են պինդ մարմնի ֆիզիկային, բարձր ճնշումների և ջերմաստիճանների պայմաններում կոմպոզիցիոն նյութերի և շինվածքների ստեղծմանը։ Սեմերջյանի ղեկավարությամբ ստեղծվել է գիտահետազոտական համալիր՝ գերհզոր հիդրավլիկական մամլիչի բազայի վրա (միակը պինդ մարմնի ֆիզիկայի բնագավառում գիտական աշխատանքներ կատարելու համար)։ Պարգևատրվել է Լենինի, «Հոկտեմբերյան հեղափոխության», աշխատանքային կարմիր դրոշի շքանշաններով։
Սերգեյ Շաբոյան

Սերգեյ Հակոբի Շաբոյան (մարտի 3, 1940(1940-03-03), Երևան, Հայկական ԽՍՀ, ԽՍՀՄ - հուլիսի 24, 1977(1977-07-24), Երևան, Հայկական ԽՍՀ, ԽՍՀՄ), հայ ռադիոճարտարագետ։ Տեխնիկական գիտությունների դոկտոր (1986), պրոֆեսոր (1988): ՀԽՍՀ պետական մրցանակ (1986):


== Կենսագրություն ==
Սերգեյ Շաբոյանը ծնվել է 1940 թվականի մարտի 3-ին, Երևանում։ 1971 թվականին ավարտել է Երևանի պոլիտեխնիկական ինստիտուտը։ 1979-1988 թվականներին եղել է Կիսահաղորդչային տեխնիկայի հատուկ կոնստրուկտորական բյուրոյի տնօրեն։ 1988-1997 թվականներին եղել է Երևանի պետական համալսարանի էլեկտրոնային սարքերի և նյութերի գիտահետազոտական լաբորատորիայի վարիչ։
Աշխատանքները վերաբերում են կիսահաղորդչային (սիլիցիումային) բյուրեղների արատներին, հզոր կիսահաղորդչային տեխնիկայի սարքերի ֆիզիկային, կառուցվածքին և ստեղծման արտադրակարգին։ Հզոր տրանզիստորի հիման վրա մշակել է միաբյուրեղ սիլիցումային թիթեղի հիմքով ինտեգրալ սխեմաներ (հզոր բանալիներ)։
Մահացել է 1997 թվականի հուլիսի 24-ին, Երևանում։


== Պարգևներ ==
1986 թվականին արժանացել է ՀԽՍՀ Պետական մրցանակի։


== Ծանոթագրություններ ==
Սոֆյա Սայադյան

Սոֆյա Ռոբերտի Սայադյան (հունիսի 28, 1981(1981-06-28), Երևան, Հայկական ԽՍՀ, ԽՍՀՄ), հայ օպերային երգչուհի, սոպրանո։


== Կենսագրություն ==
1988 -1998 թվականներին սովորել է Մխիթար Սեբաստացի կրթական համալիրում
1991-1998 թվականներին՝ Էմմա Ծատուրյանի անվան երաժշտական դպրոցում (Կարինե Ջալալբեկյանի դասարան)
2000 -2005 թվականներին՝ Երևանի Կոմիտասի անվան պետական կոնսերվատորիայում (պրոֆեսոր Նելլի Փիրումյանի դասարան)
2008 -2010 թվականներին՝ կոնսերվատորիայի մագիստրատուրայում
2005 թվականից՝ Երևանի պետական կոնսերվատորիային կից օպերային ստուդիայի մեներգչուհի և Ա. Սպենդիարյանի անվան օպերայի և բալետի ազգային ակադեմիական թատրոնի մեներգչուհի
2014 թվականից՝ Սանկտ Պետերբուրգի Մարիինյան թատրոնի արտիստ

Համերգներով հանդես է եկել մի շարք երգահանների և նվագախմբերի հետ։
Համերգներով հանդես է եկել հայաստանյան և արտասահմանյան տարբեր բեմերում՝ Լեհաստան (Կատովիցե, Կրակով), Գերմանիա (Համբուրգ, Հանովեր, Ռենսբուրգ, Դրեզդեն, Լյուբեկ), Ռուսաստան (Մոսկվա, Սանկտ Պետերբուրգ, Կալինինգրադ), Թուրքիա (Ստամբուլ), ԱՄՆ, Ֆրանսիա։


== Մրցանակներ ==
2004 թվականին Պրոֆեսոր Թամար Շահնազարյանի անվան մենակատարների մրցույթի 3-րդ մրցանակի դափնեկիր
2006 թվականին Տաթևիկ Սազանդարյանի անվան մեներգիչների հանրապետական մրցույթի 2-րդ մրցանակի դափնեկիր
2007 - 2008 թվականներին Հայաստանի նախագահի հովանու ներքո կազմակերպված մրցանակաբաշության եզրափակիչ փուլի վկայագիր
2008 թվականին Գոհար Գասպարյանի անվան մեներգիչների հանրապետական մրցույթի 2-րդ մրցանակի դափնեկիր
2010 թվականին Զարուհի Դոլուխանյանի անվան միջազգային մրցույթ, Կալինինգրադ, «Ժողովրդի համակրանք» մրցանակ


== Երգացանկ ==
Մոցարտ «Ռեքվիեմ» (սոպրանո, սոլո)
Ջոակինո Ռոսսինի, Սևիլյան սափրիչ (Ռոզինա)
Ջոակինո Ռոսսինի, Մոխրոտը (Կլորինդա)
Ջոակինո Ռոսսինի, Stabat Mater (սոպրանո սոլո)
Ջուզեպպե Վերդի, «Ռիգոլետտո» (Ջիլդա)
Ջուզեպպե Վերդի, «Տրավիատա» (Վիոլետտա)
Ջակոմո Պուչչինի, «Քույր Անժելիկա» (Ջենեվեվա)
Ջակոմո Պուչչինի, Ջիանի Սկիկի (Լաուրետտա)
Ջակոմո Պուչչինի, «Ծիծեռնակ» (Լիզետ)
Ջակոմո Պուչչինի, «Բոհեմ» (Մյուզետտա)
Կառլ Օրֆ, Կարմինա Բուրանա (սոպրանո սոլո)
Գաետանո Դոնիցետտի, «Սիրո ըմպելիք» (Ադինա)
Գաետանո Դոնիցետտի, Լյուչիա դի Լամերմուր (Լյուչիա)
Ժորժ Բիզե, «Կարմեն» (Ֆրասկիտա)
Արմեն Տիգրանյան, «Անուշ» (Անուշ)
Տիգրան Չուխաջյան, «Արշակ Բ» (Օլիմպիա)
Սերժ Ավետիքյանի բեմականացմամբ «Անուշ», Հայաստան, Ֆրանսիա, 2013


== Ծանոթագրություններ ==


== Արտաքին հղումներ ==
Սոֆյա Սայադյան
Հարսնաջուր

Հարսնաջուր, գետակ Հայաստանի Սյունիքի մարզում, Որոտանի ձախ օժանդակը։ Սկիզբ է առնում Մատաղաթումբ լեռան հյուսիսային լանջից և Արցախի տարածքում միանում մայր գետին։ Երկարությունը 6,5 կմ է։


== Ծանոթագրություններ ==
Ջոն Սնոու (բժիշկ)

Ջոն Սնոու (անգլ.՝ John Snow; մարտի 15, 1813 — մարտի 16, 1858), բրիտանացի բժիշկ, անզգայացման և բժշկական հիգիենայի զանգվածային ներդրման առաջին հետևորդներից մեկը։ Նա համարվում է ժամանակակից համաճարակաբանության հիմնադիրներից մեկը և առավել հայտնի է 1854 թվականին Լոնդոնի Սոհո թաղամասում խոլերայի բռնկման ուսումնասիրությամբ։
Ծնվել է 1813 թվականին Յորքում` ածխագործի աղքատ ընտանիքում, եղել է ինը երեխաներից առաջինը։ Բժշկությամբ հետաքրքրվել է պատանեկության տարիներից` տասնչորս տարեկանում դառնալով վիրաբույժի աշակերտ։ 1844 թվականի դեկտեմբերին ավարտել է Լոնդոնի համալսարանի բժշկական ֆակուլտետը, 1850 թվականից եղել է Թագավորական քոլեջի բժիշկների անդամ։ Համարվել է Լոնդոնի Համաճարակաբանական կազմակերպության հիմնադիրներից մեկը։
Սնոուն եղել է այն առաջին բժիշկներից մեկը, ովքեր անզգայացման համար սկսեցին ակտիվորեն օգտագործել եթեր և քլորոֆորմ։ Հայտնի է նրանով, որ Վիկտորյա թագուհու երկու ծննդաբերությունների ժամանակ նրան անձամբ տվել է քլորոֆորմ։ Եղել է այսպես կոչված «միազմայի տեսության» հակառակորդ, ենթադրվում է, որ նա առաջինն է հաստատել խոլերայի տարածումը վարակված ջրի միջոցով։
Երբեք ամուսնացած չի եղել։ Մահացել է 45 տարեկան հասակում` ինսուլտից։
Թաղված է Լոնդոնի Բրոմպտոնյան գերեզմանում։


== Մատենագրություն ==
Vinten-Johansen, Peter,  et al. (2003). Cholera, Chloroform, and the Science of Medicine: A Life of John Snow.  Oxford University Press. ISBN 0-19-513544-X.
Статья в Encyclopedia Britannica.


== Ծանոթագրություններ ==
Լև Տոլստոյի կիսանդրի (Երևան)

Լև Տոլստոյի կիսանդրի, գտնվում է Երևանի Արաբկիր համայնքում՝ Լև Տոլստոյի անվան թիվ 128 դպրոցի առջև։ Հուշարձանը տեղադրվել է 1982 թվականին։ Ընդգրկված է Երևանի Արաբկիր վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ Լևոն Թոքմաջյան
Ճարտարապետ՝ Ռոմեո Ջուլհակյան


== Ծանոթագրություններ ==
Գապեն

Գապեն (ֆր.՝  Gapennes), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 245 մարդ, բնակչության խտությունը` 21.55 մարդ/կմ²։ Բնակավայրը զբաղեցնում է 11.37 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս, Ամյեն քաղաքից 45 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 162 աշխատունակ (15-64 տարեկան) բնակիչ, որոնցից ակտիվ էին 113-ը, իսկ ոչ ակտիվները` 49։ Ակտիվության ցուցանիշը կազմում է 69,8 %։ 113 աշխատունակ մարդկանցից աշխատել է 107 անձ (63 տղամարդ և 44 կին)։ Գործազուրկ են եղել 6 անձ (5 տղամարդ և 1 կին)։ 49 անաշխատունակներից 19-ը եղել են աշակերտներ կամ ուսանողներ, 15-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արբորեա

Արբորեա  (իտալերեն՝ Arborea), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 3927 մարդ, բնակչության խտությունը կազմում է 34 մարդ/կմ²։ Զբաղեցնում է 115 կմ² մակերես տարածք։ Փոստային ինդեքսն է՝ 9092։ Հեռախոսային կոդը՝ 00783։


== Արտաքին հղումներ ==
Պաշտոնական կայք (իտալ.)
Խալկոգեններ

Խալկոգեններ (հաճախ նաև Քալկոգեններ), Մենդելեևի պարբերական աղյուսակի 6-րդ խմբի ոչ մետաղներ։ Այս խմբին են պատկանում ծծումբըˋ S, սելենըˋ Se, տելուրըˋ Te։ Հաճախ խալկոգեն են համարում նաև թթվածնին` O։ Ըստ Գոլդշմիդտի դասակարգման` խալկոգենները մտնում են խալկոֆիլային (հունարեն՝ χάλχός— պղինձ և φίέώ — սիրում եմ) տարրերի մեջ։ Վերջիններս բնական սուլֆիդներ, սելենիդներ ու տելուրիդներ առաջացնելու հակում ունեն և երբեմն հանդիպում են բնածին վիճակով։ Ծծումբը, սելենը, թթվածինը և տելուրը հանդիպում են մետաղների հետ առաջացրած միացությունների ձևով (օրինակˋ երկաթի սուլֆիդ՝ FeS, կապարի սուլֆիդˋ PbS)։
Խալկոգենի ատոմները էլեկտրոնային արտաքին թաղանթում ունեն 6-ական էլեկտրոններ։ Քիմիական միացություն առաջացնելիս 6-րդ խմբի տարրերի ատոմները կարող են ընդունել 2 էլեկտրոն և ցուցաբերել -2 օքսիդացման աստիճան։ Սովորական պայմաններում քիմիապես պասիվ են, տաքացնելիս՝ ակտիվ։ Պարբերության համարի մեծացման հետ ավելանում է էլեկտրոնային շերտերի թիվը և, հետևաբար, մեծանում են տարրերի շառավիղները, ոչ մետաղական հատկությունները թուլանում են և փոխարենը ուժեղանում են մետաղական հատկությունները։ Օրինաչափորեն փոխվում են նաև համապատասխան պարզ նյութերի ֆիզիկական հատկությունները։ 6-րդ խմբում տարրերի կարգաթվի մեծացման հետ օրինաչափորեն մեծանում են այդ տարրերի առաջացրած պարզ նյութերի հալման ու եռման ջերմաստիճանները, փոխվում են ագրեգատային վիճակն ու գույնը։
Վելիկիե Բուբնի

Վելիկիե Բուբնի (ուկրաիներեն՝ Великі Бубни), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Վելիկիե Բուբնի գյուղում բնակվում էր 1 328 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլֆզեգ (Վերին Պֆալց)

Վոլֆզեգ  (գերմ.՝ Wolfsegg), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 1486 մարդ (դեկտեմբերի 31, 2010 թվական)։ Զբաղեցնում է 7,46 կմ² մակերես տարածք։ Պաշտոնական կոդ՝ 09 3 75 211։
Կոմունան բաժանված է 5 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Դերե-Մադեն

Դերե-Մադեն, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Վալ (այլ կիրառումներ)

Վալ, կարող է վերաբերել՝

Վալ - գյուղ Հունգարիայի Հանրապետության Ֆեյերի երկրամասում
Վալ -  կոմունա Գերմանիայի Բավարիա երկրամասում։ Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում
Վալ - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում
Յուլյա Նաչալովա

Յուլյա Նաչալովա (ռուս.՝ Юлия Викторовна Нача́лова, հունվարի 31, 1981(1981-01-31), Վորոնեժ, ՌԽՖՍՀ, ԽՍՀՄ - մարտի 16, 2019(2019-03-16), Մոսկվա, Ռուսաստան), ռուս երգչուհի, դերասանուհի և հեռուստահաղորդավար։


== Կենսագրություն ==
Հայրը` Վիկտոր Վասիլևիչ Նաչալովը կոմպոզիտոր, պրոդյուսեր և գործիքավորող, 1983 թվականին ավարտել է Վորոնեժի անտառատեխնիկական ինստիտուտը, 1983 թվականից մինչև 1990 թվականը՝ Վորոնեժի ֆիլհարմոնիայի «Կարուսել» անսամբլի գեղարվեստական ղեկավար, Նաչալովայի, Իրինա Պոնարովսկայի և այլոց երգացանկի երգերի հեղինակ։
Մայրը՝ Թաիսիա Նիկոլաևնա Նաչալովան (ծնված՝ 1955 թվականի սեպտեմբերի 20-ին), պրոֆեսիոնալ երաժիշտ։
Յուլյան վաղ տարիքից երգելու ունակություն ունի։ Երկու տարեկանից հայրը սկսել է զբաղվել Յուլյայի վոկալով։
Հինգ տարեկանից սկսել է երգել պրոֆեսիոնալ բեմում։ Երիտասարդ երգչուհու ստեղծագործական կյանքում կարևոր իրադարձություն է դարձել 1991-1992 թվականների Առավոտյան աստղ հեռուստատեսային մրցույթին մասնակցելը, դրանում հաղթանակ է տարել։ Ստեղծագործական գործունեությունը պետք էր համատեղել ուսման հետ։ Առավոտյան աստղ-ում տեղի է ունեցել հանդիպում երգչուհի Իրինա Պոնարովսկայայի հետ, որի հետ հետագայում Յուլյան մեկնել է շրջագայությունների։ Մի քանի տարիների ընթացքում Պոնարովսկայան ոչ միայն ուսուցիչ էր, այլև բեմական կերպարի հետ էր օգնում։ 1992 թվականին հրավիրվել է վարելու «Այնտեղ այնտեղ նորություններ» մանկական երաժշտական հաղորդումը։


== Ծանոթագրություններ ==
92

92 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 92 թվականն է, 
I դարի 92-րդ տարին։


== Դեպքեր ==


== Ծնունդներ ==


== Մահեր ==
Աստերոիդների ցանկ (16001-16100)

Աստերոիդների ցանկ (15901-16000)  • Աստերոիդների ցանկ  • Աստերոիդների ցանկ (16101-16200)
 Աստերոիդների ցանկ (15901-16000)  • Աստերոիդների ցանկ  • Աստերոիդների ցանկ (16101-16200)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Աստերոիդների դաս V

Աստերոիդների դաս V, դա աստերոիդների դաս է, որի ամենախոշոր և ամենատիպիկ ներկայացուցիչն է (4) Վեստան։ Այս աստերոիդի առաջին տառից էլ այս դասի անվանումն է։
Այս դասի աստերոիդների գերակշիռ մասը գտնվում են մոտ ուղեծրերի վրա, ունեն նման էքսցենտրիսիտետներ և թեքում, որոնք մոտ են (4) Վեստա աստերոիդին։ V դասի աստերոիդները գտնվում են մի կողմից 2,18 ա. մ. մեծ կիսաառանցքով, մյուսից ռեզոնանսային 2,5 ա. մ. ուղեծրով սահմանափակված տիրույթում։ Այս ուղեծիրը հանդիսանում է Կիրկվուդի ճեղքերից մեկը, որը աստերոիդների համար արգելված գոտի է հանդիսանում։ Տվյալ պարագայում այս ուղեծրերի վրա գտնվող մարմինները գտնվում են Յուպիտեր մոլորակի հետ 3:1 ուղեծրային ռեզոնանսի մեջ։
Այս ամենը նշանակում է, որ այս աստերոիդների մեծ մասը, կամ նույնիսկ բոլորը հանդիսանում էին ինչ-որ ժամանակ Վեստայի կեղևի մասեր և անջատվել են նրանից ինչ-որ մեծ մարմնի հետ ընդհարման հետևանքով։ Վեստայի հարավային կիսագնդում գտնվող հսկայական խառնարանը հավանաբար հանդիսանում է այդ ընդհարման տեղը։ Ենթադրվում է, որ այս ընդհարման հետևանքով Վեստայից անջատվել է նրա նախնական ծավալի 1 %։
V դասի աստերոիդները չափավոր պայծառ են և բավականին մոտ են ավելի ընդհանուր S դասին, որոնք նույնպես հիմնականում կազմված են քարից, սիլիկատներից և երկաթից (խոնդրիտներ), սակայն ի տարբերություն S դասին նրանց մեջ ավելի մեծ է պիրոքսենի պարունակությունը։
Այս դասի աստերոիդների սպեկտրերում գոյություն ունեն ուժեղ կլանման գծեր ալիքի 0,75 մկմ երկարության վրա, իսկ այիքի 0,7 մկմ երկարության վրա դիտարկվում է սպեկտրի կարմրում։ Ալիքի տեսանելի սպեկտրի երկարություններում այս աստերոիդները նմանություն ունեն ախոնդրիտային երկնաքարերի հետ, որոնք, հավանաբար նույնպես անջատվել են Վեստայից։
Այն աստերոիդների սպեկտրերը, որոնք ձևավորվել են Վեստայի ներքին մասերից ալիքի 1 մկմ երկարության ժամանակ նմանություն ունեն դիոգենիտային երկնաքարերի հետ, այդ պատճառով այսպիսի մարմինները առանձնացվել են առանձին J դասի մեջ։
V դասի աստերոիդների մեծամասնությունը պատկանում է Վեստայի ընտանիքին, սակայն ոչ բոլորը։ Կան աստերոիդներ, որոնց ուղեծրերը հատում են Մարսի ((9969) Բրայլ) և նույնիսկ Երկրի ((3908) Նիքս) ուղեծրերը։
Գոյություն ունեն նաև V դասի աստերոիդների փոքր խմբեր Վեստայի ընտանիքի մոտակայքում կամ բավականին հեռու, որոնք ոչ մի կապ չունեն այս ընտանիքի հետ։


== V դասի աստերոիդների օրինակներ ==
V դասին են պատկանում հետևյալ աստերոիդները՝


== Տես նաև ==
Աստերոիդների ընտանիքներ
Աստերոիդների արդյունաբերական օգտագործում
Աստերոիդների սպեկտրալ դասեր
Աստերոիդների ցանկ
Աստերոիդների գոտի


== Արտաքին հղումներ ==
Աստերոիդների տեսակներ Archived 2012-06-23 at the Wayback Machine.


== Ծանոթագրություններ ==
Ոսկե կատու

Ոսկե կատու (Profelis aurata), կատվազգիների ընտանիքի գիշատիչ կաթնասուն։


== Ընդհանուր տեղեկություններ ==
Մարմնի երկարությոնը՝ 0,9-1,2 մ, պոչինը կազմում է մարմնի երկարության 2/7 - 1/3. բարձրությունը՝ 38-50 սմ։ Արուների քաշը՝ 11-14 կգ, միակ կշռված էգի զանգվածը 6,2 կգ էր։
Ունի երկու ենթատեսակ.

Profelis aurata aurata հանդիպում է Կենտրոնական Աֆրիկայում, Կոնգոյից մինչև Ուգանդա։
Profelis aurata celidogaster հանդիպում է Արևմտյան Աֆրիկայում։
Վերլուծական փիլիսոփայություն

Վերլուծական փիլիսոփայություն. փիլիսոփայական հետազոտությունների ժամանակակից ուղղություն, որը փիլիսոփայության խնդիրը համարում է լեզվի վերլուծությունը, այսինքն՝ լեզվական արտահայտությունների իմաստի ճշգրտումը և լեզվական ձևերի մեջ արտահայտված մտածողության տրամաբանական կաոուցվածքի հստա- կեցումը։ Վերլուծական փիլիսոփայությունը գտնում է, որ ավանդական փիլիսոփայության պրոբլեմները, ճանաչողության պրոցեսում ծագող իմացաբանական դժվարությունները և տրամաբանական հակասությունները (մասնավորապես պարադոքսները) լեզվի ոչ ճշգրտության և տրամաբանական կառուցվածքի անհստակության հետևանք են։ Գոյություն ունի Վերլուծական փիլիսոփայության երկու տարատեսակություն։ Տրամաբանական վերլուծության փիլիսոփայությունը լեզվի վերլուծության համար էականորեն օգտագործում է ժամանակակից տրամաբանության միջոցները՝ տրամաբանական ճշգրտության տիպարին համապատասխանող իդեալական լեզուների կառուցումը, որոնց մեջ ապահովվում է մտքի լեզվական արտահայտության և նրա տրամաբանական կառուցվածքի համընկնումը այս ծրագրի համար իբրև նախատիպ ծառայում է մաթեմատիկական կշռադատությունների ճշգրտումը լոգիստիկական եղանակով ձևականացված լեզուների կառուցման միջոցով։ Այս ծրագիրը, որը մշակել էին Բ․ Ռասեչը և Լ․ Վիտգենշտայնը, որդեգրել են նեոպոզիտիվիզմը (Ռ․ Կառնապ, Հ․ Ֆայգլ են) և նեոպրագմատիզմը (Ու․ Քուայն, Ն․ Գուդմեն են)։ Լեզվաբանական վերլուծության փիլիսոփայությունը 

(լեզվաբանական փիլիսոփայություն, սովորական լեզվի վերլուծության փիլիսոփայություն) մերժում է ձևական տրամաբանական արհեստական լեզուների համապատասխանությունը վերլուծության խնդիրներին և ուշադրությունը փոխադրում է բնական լեզուների վրա, քանի որ դրանց մեջ է իրականանում ճանաչողությունը, դրանցում են ամրագրվում նրա արդյունքները։ Ուստի իմացաբանական-տրամաբանական պրոբլեմների առաջացումը Վերլուծական փիլիսոփայության այս տարատեսակությունը կապում է լեզվական մակարդակների առանձնահատկությունների և լեզուների իմաստաբանական տարբերությունների հետ։ Լեզվական արտահայտությունների և տերմինների իմաստի ճշգրտումը կատարելիս նկատի են առնվում դրանց գործածությունները կենդանի խոսքում։ Վերլուծության ոլորտի մեջ ներգրավվում են ճանաչողության նաև այնպիսի բնագավառներ (աշխարհայացք, բարոյագիտություն, գեղագիտություն են), որոնք չունեն ճշգրիտ գիտությունների տիպարով համակարգված տերմինաբանություն և տեսական կառուցվածք։ Լեզվաբանական փիլիսոփայությունը տարածում է գտել գլխավորապես Անգլիայում, Լ․ Վիտգենշտայնի ուշ աշխատությունների ազդեցությամբ (Զ․ Ռայլ, Ջ․ Օստին, Պ․ Ատրոսոն են)։ Ամբողջությամբ վերցրած Վերլուծական փիլիսոփայությունից, մերժելով վերացական մետաֆիզիկական մտածելակերպը, փիլիսոփայությունը հանիրավի հանգեցնում է լեզվատրամաբանական և մեթոդաբանական հետազոտությունների։
Մաքս Բոռնի անվամբ կոչված բաների ցանկ

Մաքս Բոռնը տարբեր ոլորտներում աշխատած գիտնական է։ Հետևյալ ցանկը նրա պատվին կոչված բաների ցանկն է։


== Քիմիա ==
Բոռն-Հաբերի ցիկլ
Բոռն–Լանդեի հավասարում
Բոռնի հավասարում


== Ֆիզիկա ==
ԲԲԳԻ հիերարխիա
Բոռն-Օպենհայմերի մոտավորություն
Բոռն–Հունագի մոտավորություն
Բոռն–Ինֆելդի մոդել
Բոռն–ֆոն Կարմանի սահմանային պայման
Բոռնի մոտավորություն, տե՛ս Բոռնի շարքեր
Բոռնի կոորդինատներ
Բոռնի հավասարում
Բոռնի հավանականություն
Բոռնի փոխադարձություն
Բոռնի կարծրություն
Բոռնի օրենք
Բոռնի շարքեր
Կոշի-Բոռնի օրենք


== Աստղագիտական մարմիններ ==
Բոռն (խառնարան)
(13954) Բոռն, աստերոիդ


== Այլ ==
Գերմանիայի ֆիզիկոսների միության և Ֆիզիկայի Բրիտանական ինստիտուտի կողմից տրվող ամենամյա Մաքս Բոռնի մրցանակը, ստեղծվել է 1972 թվականին։
Մաքս Բոռնի պարգև, առանձին պարգև։
Max-Born Institut für Nichtlineare Optik und Kurzzeitspektroskopie im Forschungsverbund Berlin e.V. - Նրա պատվին կոչված ինստիտուտ։


== Աղբյուրներ ==
Կոզի Գորի

Կոզի Գորի (ռուս.՝ Козьи Горы), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (18101-18200)

Աստերոիդների ցանկ (18001-18100)  • Աստերոիդների ցանկ  • Աստերոիդների ցանկ (18201-18300)
 Աստերոիդների ցանկ (18001-18100)  • Աստերոիդների ցանկ  • Աստերոիդների ցանկ (18201-18300)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Իպորա

Իպորա (պորտ.՝ Iporá), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի կենտրոնական մարզի։ Մտնում է տնտեսական կարգավիճակ ունեցող Իպորայի գավառի մեջ։ Բնակչությունը կազմում է 30 308 մարդ, ըստ 2006 թվականի տվյալների։ Տարածքը կազմում է 1 026,387 կմ2։ Բնակչության խտությունը՝ 29,54 մարդ/կմ²։


== Վիճակագրություն ==
Համախառն ներքին արտադրանքը կազմել է 122 710 003,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 819,00 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,780
Դավիդովկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ԴավիդովկաԴավիդովկա (ուկրաիներեն՝ Давидівка), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Դավիդովկա գյուղում բնակվում էր 271 մարդ։ Բնակավայրը զբաղեցնում է 0,507 կմ² տարածք։ Բնակչության խտությունը կազմում էր 534,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆելիքս Հարությունյան

Ֆելիքս Գևորգի Հարությունյան (ապրիլի 18, 1940(1940-04-18), Լենինական, Հայկական ԽՍՀ, ԽՍՀՄ - 2001), հայ մաթեմատիկոս: Ֆիզմաթ գիտությունների դոկտոր (1986), պրոֆեսոր (1987)։


== Կենսագրություն ==
1962 թվականին ավարտել է ԵՊՀ-ն։ 1971 թվականից եղել է ՀՀ ԳԱԱ մաթեմատիկայի ինստիտուտի ավագ գիտաշխատող, 1977 թվականից դասախոսում է ԵՊՀ-ում, 1987 թվականից՝ ամբիոնի վարիչ։
Աշխատանքները վերաբերում են եռանկյունաչափական և ընդհանուր օրթոգոնալ շարքերի զուգամիտությանը, այդ շարքերով ֆունկցիաների ներկայացմանը, ինչպես նաև անալիտիկ ֆունկցիաների եզրային արժեքների ուսումնասիրման հարցերին։


== Ծանոթագրություններ ==
Սեդ Յոլ (Տիմշերի վտակ)

Անվան այլ կիրառումների համար տե՛ս՝ Սեդ Յոլ (այլ կիրառումներ)Սեդ Յոլ (ռուս.՝ Сед-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Տիմշեր գետի աջ ափին՝ 59 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000014305
Կոդը ըստ հիդրոլոգիական հետազոտության (ՌԴ) — 103001430
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Իզոմորֆություն

Իզոմորֆություն  (իզո… և հուն. μορφή -  տեսք, ձև), ատոմների միմյանց տեղակալելու հատկությունը բյուրեղներում և միներալներում։ Իզոմորֆությունն առաջինը բացահայտել է Էյլհարդ Միչերլիխը (1819), իսկ հետագայում զարգացրել են Անդրեաս Արծրունին, Վիկտոր Գոլդշմիդտը, Վլադիմիր Վերնադսկին, Ալեքսանդր Ֆերսմանը և այլք։ 
Իզոմորֆությանը բնորոշվում է ատոմների հատկությունների (չափերի, կառուցվածքի, իոնացման պոտենցիալների) մերձությամբ, առաջացող քիմիական միացության բնույթով և կառուցվածքով, թերմոդինամիկ պայմաններով (ջերմություն, ճնշում)։ Ըստ ձևի իզոմորֆությունը լինում է կատարյալ և անկատար։ Տարբերվում են նաև իզոմորֆության մի քանի տիպեր՝ իզովալենտ, հետերովալենտ, բևեռային, շղթայական ևն։ Իզոմորֆ տեղակալման օրենքներով է բացատրվում ապարներում և հանքանյութերում խառնուրդների ձևով գտնվող հազվագյուտ տարրերի բաշխումը։ Իզոմորֆության մասին ուսմունքը խիստ կարևոր է ապարներում տարրերի հայտնաբերման ձևերի և երկրակեղևում քիմիական տարրերի կոնցենտրացման ու ցրման պրոցեսների հետազոտման համար։
(4639) Մինոքս

(4639) Մինոքս (անգլ.՝ Minox), աստերոիդ աստերոիդների հիմնական գոտում։ Հայտնաբերվել է 1989 թվականի մարտի 5-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,555713 ա. մ., առավելագույնը մոտենում է 2,0883 ա. մ. հեռավորության վրա և հեռանում 3,0231 ա. մ.։ Արեգակի շուրջ մեկ ամբողջական պտույտ է կատարում 1492,34 երկրային օրվա ընթացքում, իր ուղեծրով շարժվելով միջինում 0,241233 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4639) Մինոքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գեմ

Գեմ (ֆր.՝ Guimps), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 489 մարդ, բնակչության խտությունը` 38.81 մարդ/կմ²։ Բնակավայրը զբաղեցնում է 12.60 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 135 կմ հարավ, Անգուլեմ քաղաքից` 38 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 301 աշխատունակ (15-64 տարեկան) բնակիչ, որոնցից ակտիվ էին 231-ը, իսկ ոչ ակտիվները` 70։ Ակտիվության ցուցանիշը կազմում է 76,7 %։ 231 աշխատունակ մարդկանցից աշխատել է 219 անձ (115 տղամարդ և 104 կին)։ Գործազուրկ են եղել 12 անձ (5 տղամարդ և 7 կին)։ 70 անաշխատունակներից 17-ը եղել են աշակերտներ կամ ուսանողներ, 35-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կազացա

Կազացա (իտալերեն՝ Casazza), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 3481 մարդ։ Բնակչության խտությունը 497 մարդ/կմ²։ Տարածքը՝ 7 կմ²։ Փոստային ինդեքս՝ 24060։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Շոռբուլաղ

Շոռբուլաղ, գյուղ Երևանի շրջագծում։ Վարչատարածքային կարգով ենթարկվում էր Շահումյանի (Օրջոնիկիձեի) շրջանային խորհրդին։ 1965 թվականին մտել է Երևանի շրջագծի մեջ։ Անտառային տնտեսություն է։ Ունի միջնակարգ դպրոց, մսուր-մանկապարտեզ, կապի բաժանմունք։


== Ծանոթագրություններ ==
Մակոնդո

Մակոնդո (իսպ.՝ Macondo), հորինված քաղաք Գաբրիել Գարսիա Մարկեսի «Հարյուր տարվա մենություն» վեպից։ Վեպում Մակոնդոն Բուենդիաների ընտանիքի հայրենի քաղաքն է։


== Արակատակա ==

Մակոնդոն ենթադրաբար պատկերում է Գարսիա Մարկեսի մանկության քաղաքը՝ Արակատական։ Արակատական գտնվում է Կոլումբիայի հյուսիսային (Կարիբյան) ափում՝ Սանտա Մարտայից 80 կմ հարավ։ 2006 թվականի հունիսին, Արակատակայում տեղի ունեցած հանրաքվեի ժամանակ ցանկանում էին բնակավայրի անվանումը փոխեն և դարձնեն Մակոնդո։


== Ծագումնաբանություն ==
Մարկեսն իր ինքնակենսագրության՝ «Ապրում եմ հեքիաթը պատմելու համար», առաջին գլխում պնդում է, որ «Մակոնդո» անվանումը վերցրել է Արականայի մոտ գտնվող բանանի պլանտացիաների ցուցանակի վրայից։ Նա նաև նշում է, որ «Մակոնդոն» այդ շրջանում աճող Cavanillesia platanifolia ծառի տեղական անվանումն է։
«Մակոնդո» անվանումը կարող է ծագած լինել Աֆրիկայում։ Կիտուբա լեզվում, որով խոսում են երկու Կոնգների արևմտյան հատվածում ապրողները, «բանան» բառը «մանկոնդո» է (հոգնակին՝ «դինկոնդո»)։ Այս անվան տարբերակը հնարավոր է ստրուկների կողմից բերվել է Կոլումբիա։ Մարկեսը կարծես թե չի իմացել այս հնարավորության մասին, չնայած որ բառի ծագման հետ կապ չունեցող Մակոնդե մարդկանց գոյության մասին նշում է «Հարյուր տարվա մենություն» վեպի վերջին գլխում։


== Պատմություն ==
Քաղաքն առաջին անգամ հայտնվում է Մարկեսի «Տերևների փոթորիկ» կարճ պատմվածքում։ Այն «Հարյուր տարվա մենություն» վեպի կենտրոնական և հիմնական աշխարհագրական վայրն է, որտեղ տեղի են ունենում վեպի հիմնական իրադարձությունները։ Վեպից հետո Մարկեսը Մակոնդոն օգտագործել է նաև այլ պատմվածքներում։
«Հարյուր տարվա մենության» մեջ պատմվում է, թե ինչպես քաղաքը արտաքին աշխարհից մեկուսացած փոքրիկ բնակավայրից դառնում է մեծ և ծաղկող տարածք։ Հետագայում, քաղաքում բանանի պլանտացիայի հաստատումից հետո Մակոնդոն սկսում է անկել, հաջորդում է ուժգին փոթորիկ, որը սրբում է Մակոնդոն քարտեզների վրայից։ Մակոնդոյի զարգացման և անկման ընթացքում Բուենդիաների ընտանիքի տարբեր ներկայացուցիչներ կարևոր դեր են խաղում քաղաքում կատարվող իրադարձություններում։
Մակոնդոյի անկումն սկսվում է 4 տարի տևած հեղեղներով, որը քայքայում է քաղաքի պաշարները և կառույցները։ Հեղեղներին հաջորդող տարիների ընթացքում քաղաքը, այդ թվում և Բուենդիաների տունը սկսում է դատարկվել։


== Ծանոթագրություններ ==
Զադար (Խորվաթիա)

Զադար (խորվ.՝ Zadarska županija), ժուպանություն, որը գտնվում է Խորվաթիայի կենտրոնական հատվածում՝ Բալկանյան թերակղզու վրա։
Վարչական կենտրոնը նույնանուն Զադար քաղաքն է՝ ավելի քան 72,000 մարդ բնակչությամբ։
Զադարի ժուպանությունը գտնվում է կենտրոնական Խորվաթիայում՝ Ադրիատիկ ծովի ափին՝ Բոսնիա և Հերցեգովինայի հետ ցամաքային սահմանի մոտ։


== Աշխարհագրություն ==
Զադարը տարածքով հինգերորդ ամենախոշոր վարչա-տարածքային միավորն է Խորվաթիայում (զբաղեցնում է 3646 կմ² տարածք)։
Ափամերձ գոտիներում և կղզիներում կլիման միջերկրածովային է և ամբողջ տարին տաք է։ Բացի հիմնական ցամաքից, Զադարի երկրամասի կազմի մեջ են մտնում նաև ավելի քան 300 կղզիներ, որոնք միավորվում են Զադարյան կղզեխմբի կազմի մեջ։
Ցամաքային տարածքներում սահմանամեձ գոտիներում կլիման չորային և լեռնային է։
Այն բնութագրվում է չոր և տաք ամառներով։ Տարվա ամենատաք ամիսը հուլիսն է, իսկ ամենացուրտը՝ հունվարը։ Միջին ամառային ջերմաստիճանը կազմում է 25x °C սնդիկի սյուն։ Բնութագրական են մեղմ ձմեռները՝ առատ տեղումներով։


== Բնակչություն ==
Ըստ 2011 թվականի մարդահամարի տվյալների՝ Զադարի բնակչությունը կազմում է 170 017 մարդ։
Բնակչության ճնշող մեծամասնությունը խորվաթներն են, որոնք կազմում են ամբողջ ժուպանիայի բնակչության 93,30 %-ը։
Մյուս խոշոր ազգային փոքրամասնություններն են սերբերը, իտալացիները, բոսնիացիները և ալբանացիները։


== Տե՛ս նաև ==
Խորվաթիայի վարչական բաժանում
Զադար


== Ծանոթագրություններ ==
Սանտանդեր

Սանտանդեր (իսպ.՝ Santander), քաղաք Իսպանիայում, Կանտաբրիյան մարզի վարչական կենտրոնն է։ Բնակչությունը կազմել է՝ 179,9 հազար մարդ (2011 թվականի տվյալներով)։ Սանտանդեր քաղաքը գտնվում է Ատլանտյան օվկիանոսի ափին։ 1941 թվականին քաղաքում հրդեհ բռնկվեց, որը տևեց երկու օր։ Քաղաքի կենտրոնը ենթարկվել է վերակառուցման։


== Ժողովրդագրություն ==
Քաղաքի բնակչությունը 2011 թվականին եղել է 179,921 մարդ (183 955 2006 թվականին)։ Սկսած 1990-ական թվականներին բնակչությունը նվազում էր, ծնելիությունը ևս նվազում էր, և աճում էր մահացությունը։ Միջին տարիքը բնակչության 1996 թվականին կազմել է 40 տարի։


== Բնակչություն ==


== Ծանոթագրություններ ==


== Արտաքին հղումներ ==
«Ayuntamiento de Santander» (իսպաներեն)։ portal.ayto-santander.es։ Արխիվացված է օրիգինալից 2009-12-11-ին։ Վերցված է 2012 թ․ հոկտեմբերի 21–ին 
«Santander» (իսպաներեն)։ turismodecantabria.com։ Արխիվացված է օրիգինալից 2013-06-25-ին։ Վերցված է 2012 թ․ հոկտեմբերի 21–ին
(3117) Նիպսե

(3117) Նիպսե (անգլ.՝ Niepce), աստերոիդ աստերոիդների հիմնական գոտում։ Հայտնաբերվել է 1983 թվականի փետրվարի 11-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 2,846429 ա. մ., առավելագույնը մոտենում է 2,6792 ա. մ. հեռավորության վրա և հեռանում 3,0137 ա. մ.։ Արեգակի շուրջ մեկ ամբողջական պտույտ է կատարում 1754,08 երկրային օրվա ընթացքում, իր ուղեծրով շարժվելով միջինում 0,205236 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3117) Նիպսե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռովնոե (գյուղ, Մուրովանիե Կուրիլովցիի շրջան)

Անվան այլ կիրառումների համար տե՛ս՝ ՌովնոեՌովնոե (ուկրաիներեն՝ Рівне), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1918 թվականին։
2001 թվականի տվյալներով Ռովնոե գյուղում բնակվում էր 971 մարդ։ Բնակավայրը զբաղեցնում է 2604 կմ² տարածք։ Բնակչության խտությունը կազմում էր 372,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զնամենկա (գյուղ, Տույմազինսկի շրջան)

Անվան այլ կիրառումների համար տե՛ս՝ ԶնամենկաԶնամենկա (ռուս.՝ Знаменка, բաշկիրերեն՝ Знаменка), գյուղ Ռուսաստանի, Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվան Վիտվեր

Իվան Ալեքսանդրովիչ Վիտվեր (ռուս.՝ Иван Александрович Витвер, փետրվարի 25, 1891(1891-02-25), Տվերի նահանգ, Ռուսական կայսրություն - օգոստոսի 15, 1966(1966-08-15), Մոսկվա, ՌԽՖՍՀ, ԽՍՀՄ), խորհրդային տնտեսական աշխարհագրագետ, պրոֆեսոր (1935 թ.), աշխարհագրական գիտությունների դոկտոր (1938 թ.)։ ՌԽՖՍՀ գիտության վաստակավոր գործիչ։


== Կենսագրություն ==
1921 թվականին ավարտել է Մոսկվայի համալսարանը։ 1932 թվականից դասախոսել է Մոսկվայի պետական համալսարանում։ 1934-1954 թվականներին ղեկավարել է արտասահմանյան երկրների տնտեսական աշխարհագրության ամբիոնը։ 1944-1954 թվականներին դասավանդել է Մոսկվայի միջազգային հարաբերությունների ինստիտուտում։
Հեղինակ է բազմաթիվ հրատարակություններ (16) ունեցող «Արտասահմանյան երկրների տնտեսական աշխարհագրություն» դպրոցական դասագրքի (9-րդ դասարան), որի համար նրան շնորհվել է ԽՍՀՄ պետական մրցանակ (1951 թ.)։ Հանդես է եկել Պոլ Վիդալ դը լա Բլաշի մարդու աշխարհագրության դպրոցի խոր վերլուծությամբ և քննադատությամբ։


== Ծանոթագրություններ ==
Պռաակմանի

Պռաակմանի (էստ․՝ Praakmani), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վերտղվիճալա

Վերտղվիճալա (վրաց.՝ ვერტყვიჭალა), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 480 մետր բարձրության վրա։ Շրջկենտրոն Խարագաուլից հեռու է 40 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 405 մարդ։


== Ծանոթագրություններ ==
Վահրամ Արծրունի

Վիքիպեդիայում կան հոդվածներ  Արծրունի ազգանունով այլ մարդկանց մասին:Վահրամ Արծրունի (ծննդյան և մահվան թվականներն անհայտ - 12-րդ դար), Իշխան Վրաց թագավորությունում, Արծրունիների իշխանական տոհմից, Տփղիսի շահապ (քաղաքապետ) Վասակ ամիրայի, ամիրայից ամիրա Ամիր-Քուրդի, Սարգսի և Սարգիս Զաքարյանի կնոջ՝ Սահակդուխտի հայրը։


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 5, Ցուցակ 1, Էջ 23
«Հայապատում՝ Պատմութիւն հայոց», Վենետիկ (Սբ. Ղազար), 1901, Հատոր Բ, էջ 350
Հանս Մարխվիցա

Հանս Մարխվիցա (գերմ.՝ Marchwitza, հունիսի 25, 1890(1890-06-25)[…], Պեկարի Սլյոնսկե, Սիլեզիայի վոյեվոդություն - հունվարի 17, 1965(1965-01-17)[…], Բաբելսբերգ, Պոտսդամ, Արևելյան Գերմանիա), գերմանացի գրող։ Առաջին համաշխարհային պատերազմի (1914-1918) զինվոր, Գերմանիայի Կոմկուսի անդամ 1920 թվականից։ 1933-1946 թվականներին՝ տարագիր (Շվեյցարիա, Ֆրանսիա, ԱՄՆ)։ Իսպանիայում 1936-1939 թվականների ազգային-հեղափոխական պատերազմի մասնակից։ «Էսսենի գրոհումը» (1930) վեպի, «Կումիակները» (1934-1959) եռերգության և այլ գործերի կենտրոնում Գերմանիայի բանվոր դասակարգի կյանքն է ու պայքարը։


== Մրցանակներ ==
ԳԴՀ ազգային մրցանակի դափնեկիր (1950, 1955, 1964)։


== Ծանոթագրություններ ==
Երկարաճիտ կոշիկներ

Երկարաճիտ կոշիկներ, բարձր ճտքերով կոշիկներ։


== Պատմություն ==
Այս կոշիկները տարածում են ստացել Ռուսիայում և Մերձավոր Արևելքում քոչվորներից, որոնց համար փափուկ կոշիկները հարմար էին ձիավարության համար։ Ռուսիայում սկզբնական շրջանում այն համարվում էր կոշիկ հարուստների համար (հասարակ մարդիկ հագնում էին տրեխներ կամ լապտ)։ Հետագայում տարածվել են պինդ յուֆտե կոշիկները։
Սեկե կոշիկները հիշատակվել են ռուսական էպոսներում։ 10-րդ դարի մասին պատմող ռուսական մատյաններում երկարաճիտ կոշիկները հակադրվել են լապտերին՝ որպես արիստոկրատիայի պատկանելության նշան։
Երկարաճիտ կոշիկների տարածումը ազնվականների շրջանում սկսել է նվազել այն բանից հետո, երբ Պետրոս I-ը սահմանափակել է ավանդական ռուսական հագուստի կիրառությունը։
Երկարաճիտ կոշիկները կարում էին յուֆտից՝ ամրացվող սրունքքվ, կամ ամբողջական։ Առավել հաճախ սրունքի հատվածը ուղիղ էին կտրում։ Հատուկ ճոխություն էին համարվում սրունքի վրայի ծալքերը (որի դեպքում այն կոչվում էր «կնճռոտ»)։ Ծալքերը կլոր էին, որը ստանալու համար կաշվի մեջ կարում էին կլոր պարան։ Սրունքի վրա այդպիսի 5-6 օղակ էր տեղադրվում։ «Կնճիռները» պետք է լինեին առնվազն հինգ հատ։ Նաև պատրաստում էին «ճռճռոցով» երկարաճիտ կոշիկներ, որոնց դեպքում ներբանների և միջատակերի միջև հատուկ աստառ էին դնում կամ շաքարավազ լցնում։
Թաթերի հատվածը կլոր կամ երկարավուն էր։ Կրունկները լինում էին տարբեր ոճերի՝ ցածր, բարձր, «բաժակի մեջ» (այսինքն՝ հետևը կտրված)։
Ծնկները ծածկող երկարաճիտ կոշիկները կոչվում էին «բոտֆորտներ» և հայտնի էին բարոկկոյի դարաշրջանում։ Մինչև 20-րդ դարի կեսը Ռուսաստանում երկարաճիտ կոշիկները նախատեսված էին տղամարդկանց և կանանց համար։ Հայտնի գեներալ Ալեքսեյ Բրուսիլովը գրել է. «... 1917 թվականին... Ռուսաստանի գրեթե ողջ բնակչությունը քայլում էր զինվորական կոշիկներով...»։ Կանայք կրում էին կարճ կոշիկներ՝ վերևից երիզված կարմիր կտորով կամ սեկով։
Զինված ուժերում երկարաճիտ կոշիկները զինվորական համազգեստի տարր էին։ ԽՍՀՄ զինված ուժերում զինվորները կրում էին քրոմային, յուֆտե և կիրզե երկարաճիտ կոշիկներ։

Սուվորովի գնդում ասվում է (մինչև 19-րդ դարի կեսերը աջ և ձախ ոտքի կոշիկի պատրաստման համար սովորաբար օգտագործվում էր միևնույն կաղապարը, ուստի կոշիկը կարելի էր հագնել երկու ոտքին): 
Ներկայումս մեծ տարածում են գտնում ռետինե երկարաճիտ կոշիկները։
Ինկվիզիցիայի դարաշրջանում իսպանական կոշիկներն անվանում էին խոշտանգումների գործիք։
Երկարաճիտ կոշիկն օգտագործվում էր նաև հանգած ինքնաեռը վառելու համար։ Այն խողովակի փոխարեն հագցնում էին ինքնաեռին և օգտագործում օդ մղելու համար։


== Պատկերասրահ ==

		
		
		
		
		
		
		
		
		
		
		


== Տես նաև ==
Կոշիկի կրունկ


== Ծանոթագրություններ ==


== Գրականություն ==
Сапоги // Товарный словарь / И. А. Пугачёв (главный редактор). — М.: Государственное издательство торговой литературы, 1959. — Т. VII. — Стб. 1006—1016
Водарский Я. Е., Истомина Э. Г. Сельские кустарные промыслы Европейской России на рубеже XIX—XX столетий / Институт российской истории РАН. — М.: ИРИ РАН, 2004.
Ameersing Luximon, Yan Luximon Shoe-Last Design and Development(անգլ.) // The Science of Footwear  / Ravindra S. Goonetilleke. — CRC Press, 2012. — С. 193—212. — ISBN 978-1-4398-3569-2.


== Արտաքին հղումներ ==
Երկարաճիտ կոշիկներ․ պատմություն, գույների և տեսակների տարբերություն Archived 2020-01-17 at the Wayback Machine.
Առցանց ամսագիր
Ռոքի դպրոց

«Ռոքի դպրոց», (անգլ.՝ The School of Rock), Ռիչարդ Լինկլեյթերի  կատակերգությունը։ Գլխավոր դերում նկարահանվել է  Բլեք Ջեքը։ Rotten Tomatoes կայքի քննադատների կողմից ֆիլմը արժանացել է բարձր (92%) ցուցանիշի։


== Սյուժե ==
Դյուի Ֆիննը (Բլեք Ջեք) սկանդալային կիթառիստ է և հանրության քաղաքակրթության բոլոր նորմերի մոլեգին հակառակորդ։ Բոլոր հնարավոր ձևերով նա ցուցաբերել է իր անհարգելի վերաբերմունքը կայացած արժեքների նկատմամբ, ապավինելով իշխանությանը և ռոքնռոլին։ Դյուին սիրում է բեմից ցատկել դահլիճ և քսան րոպեանոց սոլո կատարել։ Դյուին նպատակ ուներ իր ռոք-խումբը տանել տեղական մրցույթում հաղթանակի, սակայն իր խմբի ընկերները նրան վռնդում են անսամբլից։
Քաղցած, անընդհատ ունենալով փողի կարիք, ապրելով աղբի արկղերով լցված բնակարանում, Դյուիին պատահաբար պատասխանում է սենյակի հարևանին՝ Նեդ Շնիբլին (Mike White) ուղղված զանգին և նույնիսկ իր համար անսպասելիորեն համաձայնվում է փոխարինել «Հորաս Գրինի տարրական դպրոցի»  ուսուցչին։
Այնտեղ նորեկին անընդհատ հետևում է տնօրեն Մուլինսը. վերջինս չգիտի, որ Նեդ Շնիբլը ուրիշ մարդ է։ Չնայած Դյուին գաղափար չի կազմում, թե ինչ և ինչպես դասավանդել, բայց շատ լավ գիտի ինչպես իր հինգերորդ դասարանցիների մեջ իր հանդեպ համակրանք ներշնչել։ Եվ, այն բանից հետո, երբ Դյուին պատահաբար լսում է երեխաների երաժշտության դասի փորձը և որոշում այդ երիտասարդ, շնորհալի երաժիշտներից ստեղծել նոր ռոք խումբ, նրանց կյանքն ընդմիշտ փոխվում է։
Դյուին նկատում է, ինչպես են նվագում դասական կիթառով, կոնտրաբասով, ծնծղաներով, դաշնամուրով, և այդ գործիքները փոխարինում է հետևյալ կերպ՝ դասական կիթառը էլեկտրակիթառով, կոնտրաբասը բաս-կիթառով, ծնծղաները հարվածային գործիքներով, դաշնամուրը սինթեզատորով։ Մնացածին հանձնարարում է այլ դերեր (տեխնիկներ, բեմի աշխատակիցներ, հատուկ էֆեկտների պատասխանատուներ), իսկ մի աներես աղջկա հատուկ տալիս է մենեջերի պաշտոնը, որպեսզի նա իրենից հեռու մնա։
Ռոքի ուժով նա օգնում է երեխաներին հաղթահարել իրենց կոմպլեքսները, ճնշվածությունը և ամոթխածությունը։


== Դերերում ==


== Արտադրություն ==
Կինոնկարի գաղափարը տվել է Մայք Ուայթը, երբ նա դարձավ Բլեք Ջեքի հարևանը։ Ուայթը հաճախ էր տեսնում դերասանին միջանցքով մերկ վազելուց և լսում էր երաժշտություն, որը Բլեքը միացնում էր իր բնակարանում ամբողջ բարձրությամբ (այդ երաժշտությունը հետագայում օգտագործվեց ֆիլմում)։ Ուայթը նաև խաղացել է այն ուսուցչի դերում, որին փոխարինել էր Դյուին։
Նախապես որոշված էր նախագծում ներգրավել ռեժիսոր Սթիվեն Ֆրիրսին.


== Տես նաև ==
Ռոքի դպրոց


== Ծանոթագրություններ ==
Աստերոիդների ցանկ (315301-315400)

Աստերոիդների ցանկ (315201-315300)  • Աստերոիդների ցանկ  • Աստերոիդների ցանկ (315401-315500)
 Աստերոիդների ցանկ (315201-315300)  • Աստերոիդների ցանկ  • Աստերոիդների ցանկ (315401-315500)
Սիմոնիանթխևի

Սիմոնիանթխևի (վրաց.՝ სიმონიანთხევი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Թիանեթից հեռու է 26 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 258 մարդ։


== Ծանոթագրություններ ==
Իրանի ֆուտբոլի ազգային հավաքական

Իրանի ֆուտբոլի ազգային հավաքականը (պարսկ.՝ تیم ملی فوتبال ایران‎‎) ներկայացնում է Իրանը ֆուտբոլի միջազգային մրցաշարերում և առանձին հանդիպումներում։ Կառավարվում է Իրանի ֆուտբոլի ֆեդերացիայի կողմից։
Իրանը Ասիայի ամենահաջողակ թիմերից է։ Այն հաղթել է Ասիայի 3 գավաթ (1968, 1972, 1976): Մասնակցել է Աշխարհի 4 առաջնությունների (1978, 1998, 2006, 2014), սակայն ոչ մի անգամ խմբային փուլը չի անցել և հաղթել է միայն 1 խաղում՝ 1998 թվականին ԱՄՆ-ի դեմ։ Իրանը արդեն որակավորվել է 2018 թվականի աշխարհի առաջնությանը։
ՖԻՖԱ-ի դասակարգման աղյուսակում զբաղեցնում է 30-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Իրանի ֆուտբոլի ֆեդերացիայի պաշտոնական կայքը
Իրանի հավաքականը FIFA.com-ում Archived 2018-07-08 at the Wayback Machine.
Իրանի հավաքականը soccerway.com կայքում
Հայոց ցեղասպանության հուշարձան (Նոր Երզնկա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան Հայաստանի Կոտայքի մարզի Նոր Երզնկա գյուղում։


== Պատմություն ==
Հուշարձանը նվիրված է Երզնկայի նահատակներին։ Հուշարձանը կանգնեցվել է 1973 թվականին՝ Երզնկայից բռնագաղթված հայերի իտալաբնակ սերնդի միջոցներով։ Հուշարձանի հորինվածքում համադրված են բազալտակերտ աղբյուր և կոթող՝ Անահիտ աստվածուհու տուֆակերտ գլխաքանդակով։ Հորինվածքում կիրառված են հայկական ճարտարապետության ավանդական տարրեր՝ որմնանկար, խաղողի և նռան բարձրաքանդակ նախշազարդեր և այլն։


== Հեղինակներ ==
Ճարտարապետ՝ Բաղդասար Արզումանյան


== Ծանոթագրություններ ==
Կարմիր ավետարան

«Կարմիր Ավետարան», «Մեծ շենի Ավետարան», հայ գրչության և մանրանկարչության մագաղաթե ձեռագիր մատյան (Մատենադարան, ձեռագիր դ Կարմրավոր 6202)։
Աշոտ Սպարապետի պատվերով ընդօրինակել է Թութայել գրիչը, 909 թվականին, Կոստանդնուպոլսում։ Մատյանը սկզբնապես չի պատկերազարդվել։ Բնագիրն ունի հնագրային արժեք։ XIII դար 30–40-ական թվականներ Շիրակում գրիչ և մանրանկարիչ Իգնատիոս Հոռոմոսցին ձեռագրի սկզբում ավելացրել է 6 թերթ, նկարել 10 խորան, Մատթեոս և Ղուկաս ավետարանիչների պատկերներով սկզբնաթերթ։ Խորանների սյուների ու երիզների վրա թողել է նաև հիշատակարաններ, որտեղ պատմում է մոնղոլների ներխուժման և նրանց գործած դաժանությունների մասին։ Նկարազարդման մեջ գերիշխում է կարմիր գույնը (հավանաբար այստեղից է «Կարմիր ավետարան» անվանումը)։ Հետագայի հիշատակարանները վկայում են, որ XIII դարի 2-րդ կեսին ձեռագիրը տարվել է Վասպուրական, ավելի ուշ՝ Արցախ։ «Կարմիր ավետարան» Արցախի Մեծ շեն (այժմ՝ ԱՀ Մարտակերտի շրջանում) գյուղից XX դարի սկզբին Էջմիածնի մատենադարան է բերել Գարեգին վրդապետ Հովսեփյանը (1943–1952 թվականներին՝ Մեծի Տանն Կիլիկիո կաթողիկոս Գարեգին Ա)։
Տրեֆֆոր Կյուիզյա (կանտոն)

Տրեֆֆոր Կյուիզյա (ֆր.՝ Treffort-Cuisiat), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բուրկ ան Բրես օկրուգի մեջ։ Համաձայն 1999 թվականի մարդահամարի կանտոնի բնակչությունը 6815 մարդ էր։Կանտոնի համարը 133 է։ Կանտոնում կա 9 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Do You Want to Know a Secret

Do You Want to Know a Secret, անգլիական Բիթլզ ռոք խմբի սինգլը, որը կատարել է Ջորջ Հարիսոնը։ Թողարկվել է «Please Please Me» ալբոմում։ Երգի հեղինակ է Ջոն Լենոնը։ Երգը ներառված է նաև Բիթլզի «The Beatles' Ballads», «The Beatles Box» և «On Air — Live at the BBC Volume 2» ալբոմներում։


== Ստեղծագործությունը ==
Երգի բառերի հեղինակն է Ջոն Լենոնը, սակայն պաշտոնապես երգի հեղինակը համարվում է «Լենոն - Մաքքարթնի» դուետը։ Երգի գրմանը ոգեշնչել է Ուոլթ Դիսնեյ ընկերության «Սպիտակաձյունիկը և յոթ թզուկները» մուլտֆիլմի «I’m Wishing» ստեղծագործությունը։ Առաջին կողմում «Want to know a secret? Promise not to tell?» սինգլներն են։ Ըստ Փոլ Մաքքարթնիի, 50/50 հավանականությամբ էր, որ երգը պետք է կատարեր Հարիսոնը։


== Ձայնագրությունը ==
1980 թվականի հարցազրույցի ժամանակ Լենոնը նշել է, որ երգը բաղկացած է եղել ընդամենը երեք նոտայից և Հարիսոնը աշխարհի ամենալավ երգիչը չէ, սակայն ավելացրել է, որ ժամանակ առ ժամանակ նրա ձայնը լավանում է։ Հարիսոնը կատարել է Please Please Me ալբոմի երկու երգեր՝ Do You Want to Know a Secret և Chains։ Դրանից հետո խումբը ոչ մի երգ չի ձայնագրել Հարիսոնի կատարմամբ։


== Թողարկումը ==
Սինգլը ԱՄՆ-ում թողարկվել է 1964 թվականի մարտի 23-ին և զբաղեցրել է երկրորդ հորիզոնականը վարկանշային աղյուսակում։


== Ձայնագրման մասնակիցները ==
Ջոն Լենոն - ակուստիկ կիթառ, բեք վոկալ
Փոլ Մաքքարթնի - բաս կիթառ, բեք վոկալ
Ջորջ Հարիսոն - կիթառ, վոկալ
Ռինգո Սթար - հարվածային գործիքներ


== Ծանոթագրություններ ==
Թակիր ցանկացած դուռ (ֆիլմ, 1958)

«Թակիր ցանկացած դուռ» (ռուս.՝ «Стучись в любую дверь»), խորհրդային գեղարվեստական ֆիլմ, որը պատմում է միլիցիայի սպայի աշխատանքի մասին դժվար դեռահասների հետ։ Պրեմիերան կայացել է 1958 թվականի սեպտեմբերի 7-ին։


== Սյուժե ==
Խելացի, զգայուն և նախաձեռնող կապիտան Սուշկովը ընդունում է գործը ոստիկանության մանկական սենյակի նախկին պետ ֆորմալիստ Պյատկինից։ Սուշկովը հասկանում է, որ դժվար երեխաների և դեռահասների հետ աշխատելիս, որոնցից շատերը մեծանում են միայնակ ընտանիքներում, անհնար է հաջողության հասնել առանց քաղաքացիական հասարակության ներկայացուցիչների օգնության։ Վերջիններիս օգնությամբ նա փորձում է վերադաստիարակել դպրոցը թողած խուլիգան Գենա Կրասնուխինին, որն իր անպատասխանատվության պատճառով կախվածության մեջ է ընկնում հանցագործ Պրոխորովից։ Բայց կապիտան Սուշկովի, նրա օգնականների, ինչպես նաև ազնիվ տղայի՝ Անդրեյկա Կրասնուխինի շնորհիվ նա վերագնահատում է իր կյանքի արժեքները։


== Դերերում ==
Վյաչեսլավ Պոդվիգ – Գենադի Կրասնուխին
Ալեքսանդր Գրավե – Սուշկով
Վալենտինա Տելեգինա – Գենադիի մայրը
Միխայիլ Ուլյանով – Պրոխորով
Յուրի Մեդվեդև – Պյատկին
Լյուդմիլա Կարաուշ – Լյուսյա
Վլադիմիր Երոնին – Անդրեյկա
Վիտալի Կոնյաև – Ալեքսեյ Գրոմով
Վլադիմիր Կուլիկ – Դիմկա
Վալերի Նոսիկ – Նոս


== Նկարահանող խումբ ==
Սցենարի հեղինակ՝ Վալենտինա Սպիրինա
Բեմադրությունը՝ Մարիա Ֆեդորովայի
Օպերատոր՝ Ալեքսեյ Պոլկանով
Նկարիչներ՝ Լյուդմիլա Բեզսմերտնովա, Իրինա Զախարովա
Կոմպոզիտոր՝ Լեոնիդ Աֆանասև
Հնչյունային օպերատոր՝ Վ. Երամիշև
Խմբագիր՝ Վ. Պոգոժևա
Գրիմի նկարիչ՝ Կ. Կուպերշմիդտ
Ռեժիսորի օգնական՝ Զ. Կուրդյումովա
Մոնտաժող՝ Օ. Կատուշևա
Համակցված նկարահանումներ․
Օպերատոր՝ Ֆ. Շախ
Նկարիչ՝ Ա. Կռիլով
Կինոարտադրության վարչության նվագախումբ
Դիրիժոր՝ Ք. Գամբուրգ
Ֆիլմի տնօրեն՝ Ն. Հոֆման


== Ծանոթագրություններ ==


== Արտաքին հղումներ ==
«Թակիր ցանկացած դուռ» ֆիլմը Imdb կայքում
«Թակիր ցանկացած դուռ»
Պռեեդի

Պռեեդի (էստ․՝ Preedi), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆելոգեն

Ֆելոգեն (հունարեն՝ φελλος - խցան), խցանային կամբիում, բույսերի երկրորդային գոյացնող հյուսվածք, բաղկացած է վակուոլային, բարակ պատերով պարենքիմային բջիջներից։
Բաժանվելով տանգենցիալ (օրգանի մակերևույթին զուգահեռ) միջնորմներով՝ ֆելոգենի բջիջները դեպի դուրս առաջացնում են խցանի, իսկ ներս՝ ֆելոդերմի բջիջներ։ Ֆելոգենը և նրա ածանցյալներն առաջացնում են պերիդերմը։ Ընձյուղներում ֆելոգենը կուտակվում է էպիդերմիսում (ուռենի, խնձորենի), ենթաէպիդերմային շերտում (հացենի, թանթրվենի), առաջնային կեղևում (հաղարջ, կվենի), կենտրոնական գլանում (խաղող), փշատերև և երկշաքիլ բույսերի արմատներում՝ փոխադրող հյուսվածքների շուրջ դասավորված պերիցիկլում։
Ծառերի կեղևի առաջացումը պայմանավորված է ֆելոգենի խորը տեղադրությամբ և ներքին պերիդերմի զարգացմամբ։